Big Brother 2020

Big Brother 2020 oli tositelevisiosarja Big Brotherin suomalaisen version kahdestoista tuotantokausi. Kausi alkoi syyskuussa 2020 ja kesti kaksi viikkoa edellistä kautta pidempään, eli yhteensä 12 viikkoa. Esityskanavana oli Nelonen.

Elina Kottonen jatkoi ohjelman sunnuntaisten livelähetysten juontajana. Myös Alma Hätönen ja Kimmo Vehviläinen jatkoivat maanantaista lauantaihin nähtyjen koostejaksojen juontajina vuorotellen.

Koostelähetyksissä vakiovieraana maanantaisin nähtiin edellisen kauden voittaja Kristian Heiskari ja lauantaisin Radio Rockin Kim Sainio.

Ohjelmaan tuli yhteensä yli 6 000 hakemusta. Hakijoista 44 % oli miehiä, 55 % naisia ja 1 % ei halunnut ilmoittaa sukupuoltaan.

Asukkaat

Viikkotehtävät 

1 Kahden ensimmäisen viikon ajan asukkaat oli jaettu talon ja mökin asukkaisiin. 

2 Talon ja mökin asukkaat kilpailivat toisiaan vastaan. Voittanut puoli sai 300 euron viikkobudjetin ja Big Brother -talon herruuden sekä oli turvassa häätöäänestykseltä. Hävinneen puolen viikkobudjetti oli 0 euroa, ja sen asukkaat joutuivat nimeämään keskuudestaan kaksi asukasta häätöäänestykseen.

3 Big Brother määräsi, että viikkotehtävän onnistuessa viikkobudjetti on 437,80 euroa ja epäonnistuessa 2,20 euroa. Summasta vähennettiin 3 euroa jokaisesta sääntösulkeisten aikana tehdystä 35 virheestä. Asukkaiden viikkobudjetti oli onnistuneen viikkotehtävän ja vähennysten myötä 332,80 euroa.

4 Viikkotehtävän alussa asukkaiden viikkobudjetti oli 398 euroa. Viikkotehtävän aikana vallinnut hallitus joutui tekemään päätöksiä, jotka vaikuttivat lopulliseen viikkobudjettiin.

5 Viikkotehtävän onnistuttua kauden voittopottiin lisättiin 1 500 euron arvoinen sekki.

Häädetyn herja 
Tällä kaudella talosta häädetty asukas sai vielä vaikuttaa talon tapahtumiin antamalla häädetyn herjan.

Nimeämistaulukko

Poikkeukset nimeämisissä 
Viikko 1: Big Brother jakoi asukkaat kahtia taloon ja mökkiin. Asukkaat äänestivät vain oman joukkueensa jäseniä. Häätöäänestykseen joutui yksi kummastakin joukkueesta. Tiia putosi ensimmäisenä, kun taas Minna valehäädettiin talosta ja siirrettiin talon asukkaiden tietämättä asukkaaksi BB-mökille.

Viikko 2: Big Brother jakoi asukkaat 1. viikolla kahtia taloon ja mökkiin. Viikkotehtävän hävinnyt mökkijoukkue joutui nimeämään häätöäänestykseen asukkaita omasta joukkueestaan.

Viikot 4–5, 8–10: Hybridi-TV:n katsojat saivat äänestää jollekin asukkaalle kaksi pelastuspistettä. Pelastuspisteet vähensivät nimeämisissä kaksi nimeämispistettä.

Viikko 6: Kaikki asukkaat olivat häätöäänestyksessä.

Viikko 7: Vain uudet asukkaat Nona, Marjatta, Vili ja Julia olivat häätöäänestyksessä.

Viikko 8: Julia ja Vili olivat turvassa häätöäänestykseltä. Juonittelu oli sallittua, jos asukas pääsi viikkotehtävässä hallitukseen. Poikkeuksellisesti nimeämiset näytettiin olohuoneen tv:stä kaikille asukkaille.

Viikko 11: Asukkaille järjestettiin käänteiset valenimeämiset, he nimesivät asukkaita joiden haluaisivat jäävän taloon. Katsojat äänestivät häätöäänestykseen kaksi asukasta, joista muut asukkaat joutuivat häätämään toisen sunnuntain suorassa lähetyksessä.

Viikko 12: Nimeämisiä ei järjestetty, vaan katsojat äänestivät voittajan. Perjantaina kuudesta jäljellä olevasta asukkaasta häädettiin sillä hetkellä vähiten ääniä saanut asukas sekä lauantaina toinen.

Talo 
Big Brother -talon suunnittelivat Aalto-yliopiston sisustusarkkitehtuurin koulutusohjelman maisterivaiheen opiskelijat. Kansainvälinen opiskelijatyöryhmä koostui suunnittelijoista peräti 10 eri maasta. Talo sijaitsi edellisen vuoden tapaan kauppakeskus Redissä.

Koronaviruksen vaikutus tuotantoon 
Kaikki asukkaat olivat ensin kahden viikon omaehtoisessa karanteenissa sekä ennen taloon astumista viikon ajan eristyksissä hotellissa. Kauden ensimmäisessä niin kutsutussa kickoff-jaksossa juontaja Elina Kottonen ei haastatellut asukkaita ennen taloon astumista. Koko talo desinfioitiin ja puhdistettiin ennen asukkaiden päästämistä taloon. Asukkaat eivät myöskään edelliskaudesta poiketen menneet kauppaan, vaan ostokset tehtiin varastohuoneessa olleella kosketusnäyttötaululla jonka jälkeen ostokset olivat 24 tuntia karanteenissa ennen asukkaille luovuttamista.

Katsojaluvut 

1 Katsojaluvuissa on otettu huomioon keskikatsojamäärä esityspäivänä, ei myöhempää katselua tai nettikatselua.
2 Listasijoituksissa on otettu huomioon kustakin ohjelmasta vain eniten katsottu lähetys.

Lähteet 

Big Brother -tuotantokaudet